《杭山八景 其一 万松书舍》
宋代·章鉴

万个长松覆短墙，碧流深处读书房。香生石觐春云湿，影落篝书夜雨凉。

亘代陶镕周礼乐，百年嘉会宋文章。天机悟到忘言表，又喜涛声送夕阳。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。